laion/Wikipedia-Exotic huggingface dataset:
১৮ এপ্রিল

১৮ এপ্রিল গ্রেগরীয় বর্ষপঞ্জী অনুসারে বছরের ১০৮তম (অধিবর্ষে ১০৯তম) দিন। বছর শেষ হতে আরো ২৫৭ দিন বাকি রয়েছে। ১০২৫ - বলেস্ল ক্রব্রি পোলান্ডের রাজা হিসেবে অভিষিক্ত হন। ১৫৫২ - মরিশাস লিঞ্জ দখল করে। ১৭৫৭ - অস্ট্রিয়া ও ফ্রান্স যুদ্ধবিরতি ঘোষণা করে। ১৮৫৩ - এশিয়ায় প্রথম ট্রেন চালু হয়। ১৯৩০ - ব্রিটিশবিরোধী সশস্ত্র সংগ্রামে অংশ নিয়ে মাস্টারদা সূর্য সেনের নেতৃত্বে বিপ্লবীরা চট্টগ্রাম অস্ত্রাগার দখল করে। ১৯৪৬ - আন্তর্জাতিক ন্যায়বিচার আদালত, নেদারল্যান্ডের হেগ শহরে উদ্বোধনী বৈঠকে বসে। ১৯৪৬ - জেনিভাতে লীগ অব নেশনসএর শেষ অধিবেশন অনুষ্ঠিত গঠিত হয়। ১৯৫৪ - জামাল আব্দেল নাসের, মিশরের ক্ষমতা দখল করে। ১৯৫৫ - ইন্দোনেশিয়ায় আফ্রিকা ও এশিয়ার ২৯টি দেশের প্রতিনিধিদের অংশ গ্রহণে প্রথম সম্মেলন অনুষ্ঠিত হয়েছিল। ১৯৭১ - কলকাতায় বাংলাদেশ মিশনে প্রথমবারের মতো বাংলাদেশের পতাকা উত্তোলন। ১৯৭৫ - কম্বোডিয়া সাম্রাজ্যবাদী বিদেশীদের কবল থেকে মুক্ত হয়। ১৯৮০ - জিম্বাবুইয়ে স্বাধীনতা লাভ করে। ১৯৯৬ - ইহুদীবাদী ইসরাইলের জঙ্গীবিমান দক্ষিণ লেবাননের কানা গ্রামে অবস্থিত জাতিসঙ্ঘের শান্তিরক্ষী বাহিনীর ঘাঁটিতে ভয়াবহ হামলা চালায়। ১৫৯০ - তুরস্কের চতুর্দশ সম্রাট আহমেদ। ১৮০৯ - হেনরি লুই ভিভিয়ান ডিরোজিও, একজন ইউরেশীয় কবি, যুক্তিবাদী চিন্তাবিদ ও শিক্ষক। (জ.১৮৩১) ১৮৪৭ - হের্মান অস্ট্‌হফ, জার্মান ভাষাবিজ্ঞানী। ১৮৮৮ - ভারতীয় বাঙালি সাহিত্যিক ও গীতিকার হেমেন্দ্রকুমার রায়। (মৃ.১৮/০৪/১৯৬৩) ১৯২৬ - ডগ ইনসোল, বিখ্যাত ইংরেজ ক্রিকেটার। ১৯২৭ - স্যামুয়েল পি. হান্টিংটন, মার্কিন যুক্তরাষ্ট্রের একজন প্রসিদ্ধ রাষ্ট্রবিজ্ঞানী। ১৯৫৮ - ম্যালকম মার্শাল, বার্বাডোসে জন্মগ্রহণকারী ওয়েস্ট ইন্ডিয়ান ক্রিকেটার। ১৯৬৩ - ফিল সিমন্স, ওয়েস্ট ইন্ডিজের সাবেক ক্রিকেটার। ১৯৬৭ - মারিয়া বেলো, মার্কিন অভিনেত্রী ও লেখিকা। ১৯৭০ - সাদ হারিরি, সৌদি লেবালনীয় রাজনীতিবিদ এবং ২০১৬ থেকে লেবালনের প্রধানমন্ত্রী। ১৯৯০ - অয়েচিখ শ্চেজনি, পোল্যান্ডের পেশাদার ফুটবলার। ১৯৯৫ - ডিভোক ওরিগি, বেলজীয় পেশাদার ফুটবলার। ১৮০২ - ইরাসমাস ডারউইন, ইংরেজ চিকিৎসক, প্রাকৃতিক দার্শনিক, চিকিৎসা বিজ্ঞান, উদ্ভাবক এবং কবি। ১৮৮৯ - সাহিত্যিক সঞ্জীবচন্দ্র চট্টোপাধ্যায়। (জ.১৮৩৪) ১৮৯৯ - ব্রিটিশ বিরোধী মুক্তিযোদ্ধা, বিপ্লবী শহীদ দামোদর হরি চাপেকার। (জ.১৮৬৯) ১৯৪৮ - সতীশচন্দ্র মুখোপাধ্যায়, ভারতে জাতীয় শিক্ষা ব্যবস্থা প্রতিষ্ঠার পথিকৃৎ। (জ.০৫/০৬/১৮৬৫) ১৯৫৫ - আলবার্ট আইনস্টাইন, নোবেল পুরস্কার বিজয়ী মার্কিন পদার্থ বিজ্ঞানী। (জ.১৪/০৩/১৮৭৯) ১৯৫৯ - বিপ্লবী বারীন্দ্রকুমার ঘোষের মৃত্যু। (জ.১৮৮০) ১৯৬৩ - ভারতীয় বাঙালি সাহিত্যিক ও গীতিকার হেমেন্দ্রকুমার রায় পরলোকগমন করেন। (জ.১৮/০৪/১৮৮৮) ১৯৮১ - নির্মলেন্দু চৌধুরী, প্রখ্যাত সুরকার, গীতিকার ও লোকগীতি শিল্পী - বাংলার লোকসঙ্গীতের প্রসারে ও প্রচারে যাঁর অবদান অসীম। (জ: ২২/০৭/১৯২২) ১৯৮৬ - অতুল্য ঘোষ, ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, ভারতীয় জাতীয় কংগ্রেসের নেতা, লোকসভার প্রাক্তন সদস্য। ২০০৩ - এডগার কড, ইংরেজ কম্পিউটার বিজ্ঞানী। ২০১১ - চলচ্চিত্র বিশেষজ্ঞ সৈয়দ বজলে হোসেন কিরমানী। ২০১২ - এম এন আখতার - বাংলাদেশের প্রখ্যাত গীতিকার, সুরকার ও শিল্পী। ২০১৮ - ব্রুনো সামারটিনো, আমেরিকান পেশাদার কুস্তিগির। ২০২১ - একুশে পদকপ্রাপ্ত অভিনয়শিল্পী, নাট্যশিক্ষক এস এম মহসীন। বিশ্ব ঐতিহ্য দিবস। উইকিমিডিয়া কমন্সে ১৮ এপ্রিল সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
এনাজেনেসিস

এনাজেনেসিস হচ্ছে একটি বিবর্তনীয় প্রক্রিয়া; যার ফলে কোনো প্রজাতি বিভক্ত না হয়ে ধীরে ধীরে বিবর্তিত হয়। পক্ষান্তরে ক্ল্যাডোজেনেসিস বলতে বুঝানো হয়, নতুন প্রজাতি গঠনের সময় শাখা তৈরী হবে অথবা একটি প্রজাতি বিভক্ত হয়ে একাধিক ভগিনী প্রজাতি বা সিস্টার প্রজাতি তৈরী করবে। অর্থাৎ এনাগনেসিস এবং ক্ল্যাডোজেনেসিস একে অপরের বিপরীত। যদিও প্রজাত্যায়নের মাধ্যমে এনাগনেসিসকে সংজ্ঞায়িত করা যায় না, তবে এনাগনেসিসের সাথে প্রজাত্যায়নের সংযোগ আছে। প্রজাত্যায়নের ফলে যখন নতুন শাখা প্রজাতির সৃষ্টি হয় এবং সেই প্রজাতির বিলুপ্তি বা কোনো নির্বাচনে অংশ না নিয়ে একদিকে ক্রমবিকশিত হয়, তখন সেখানে এনাগনেসিস ঘটে থাকে। সামাজিক বিবর্তনের ক্ষেত্রে সামাজিক এনাজেনেসিস সার্বজনীন অথবা বহুল ব্যবহৃত শব্দ হিসেবে প্রবর্তিত হয়েছে। যা সমাজে আন্তঃসম্পর্ক, অভিযোজন, জটিলতা বৃদ্ধি করেছে কিছু কিছু বিশেষজ্ঞ এই ক্ল্যাডোজেনেসিস এবং এনাজেনেসিস উভয় শব্দ ব্যবহারের প্রতিই আপত্তি জানান। মার্ক এরেসফিস্কি নামক বিজ্ঞানের দার্শনিক যুক্তি দেখান এনাজেনেসিসের ফলাফলই প্যারাফাইলেটিক ট্যাক্সা।[তথ্যসূত্র প্রয়োজন] Multigenomic organism Futuyma, D.J. (2009). Evolution, 2nd Ed. Sunderland, MA: Sinauer Associates Futuyma, D.J., 1987. On the role of species in anagenesis. Am. Nat 130, 465e 473. ডিওআই:10.1086/284724. জেস্টোর 2461899. Grinin, Leonid; Korotayev, Andrey (২০০৯)। "Social Macroevolution: Growth of the World System Integrity and a System of Phase Transitions"। World Futures। 65 (7): 477–506। ডিওআই:10.1080/02604020902733348।  Grinin, L. E., Markov, A. V., & Korotayev, A. V. (2009). Aromorphoses in biological аnd social evolution: Some general rules for Biological and social Forms of macroevolution. Social Evolution & History, 8(2), 6-50. Vaux, Felix; Trewick, Steven A.; Morgan-Richards, Mary (২০১৬)। "Lineages, splits and divergence challenge whether the terms anagenesis and cladogenesis are necessary"। Biological Journal of the Linnean Society। 117 (2): 165–76। ডিওআই:10.1111/bij.12665।  Allmon, Warren (২০১৭)। "Species, lineages, splitting, and divergence: why we still need 'anagenesis' and 'cladogenesis'"। Biological Journal of the Linnean Society। 120 (2): 474–479। ডিওআই:10.1111/bij.12885।  Vaux, Felix; Trewick, Steven A.; Morgan-Richards, Mary (২০১৭)। "Speciation through the looking-glass"। Biological Journal of the Linnean Society। 120 (2): 480–488। ডিওআই:10.1111/bij.12872।  Ereshefsky, Marc (২০০১)। "Philosophy of Biological Classification"। Encyclopedia of Life Sciences। আইএসবিএন 0-470-01617-5। ডিওআই:10.1038/npg.els.0003447।  Diagram contrasting Anagenesis and Cladogenesis from the University of Newfoundland ওয়েব্যাক মেশিনে আর্কাইভকৃত ৩ মার্চ ২০১৬ তারিখে টেমপ্লেট:Extinction
ডাবল (ক্রিকেট)

ডাবল ক্রিকেট খেলার পরিভাষাবিশেষ। একজন ক্রিকেটার যখন কোন একটি মৌসুমের প্রথম-শ্রেণীর খেলায় এক হাজার বা ততোধিক রান এবং একশত বা ততোধিক উইকেট লাভ করতে সক্ষমতা প্রদর্শন করেন, তখন তিনি ‘ডাবল’ লাভ করেছেন বলে চিত্রিত করা হয়। ইংল্যান্ডের বাইরে এ ধরনের অসাধারণ অর্জন লাভ করা অতীব দুঃসাধ্য। কেননা, অন্যান্য দেশে তুলনামূলকভাবে প্রথম-শ্রেণীর খেলা কম আয়োজন করা হয়ে থাকে। এমনকি ইংল্যান্ডেও সাম্প্রতিক দশকগুলোয় লিস্ট এ খেলাকে প্রাধান্য দেয়ার ফলে প্রথম-শ্রেণীর খেলা আয়োজন কম করা হচ্ছে। ১৯৮৮ সালে এ ধরনের ডাবল লাভের সর্বশেষ কৃতিত্ব প্রদর্শন করেছেন ফ্রাঙ্কলিন স্টিফেনসন। উইলফ্রেড রোডস সর্বাধিক ১৬বার ডাবল লাভ করেছেন। এর পরের স্থানে রয়েছেন জর্জ হার্স্ট। তিনি ১৪বার পেয়েছেন। তন্মধ্যে, ১৯০৬ সালে অনন্য সাধারণ কৃতিত্ব ডাবল ডাবল প্রদর্শন করেছেন তিনি। ২৩৮৫ রান তোলার পাশাপাশি ২০৮ উইকেট তুলে নিয়েছেন। জিম পার্কস সিনিয়র অনন্য সাধারণ ডাবল পেয়েছেন। ১৯৩৭ সালে ৩০০০ রান ও ১০০ উইকেট লাভের মাধ্যমে। একমাত্র ক্রিকেটার হিসেবে মরিস টেট ইংল্যান্ডের বাইরে ডাবল লাভ করেছেন। ১৯২৬-২৭ মৌসুমে এমসিসি দলের সাথে ভারত ও সিলন গমন করে ১১৯৩ রান ও ১১৬ উইকেট পেয়েছিলেন। ‘উইকেট-রক্ষকের ডাবলে’ এক উইকেট-রক্ষকের এক হাজার বা ততোধিক রান ও একশত বা ততোধিক ডিসমিসাল ঘটানোর বিষয়টি জড়িয়ে রয়েছে। এ ধরনের কৃতিত্ব অতি দূর্লভ ঘটনারূপে বিবেচ্য। কেবলমাত্র লেস অ্যামিস তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন। Wisden Cricketers' Almanack, 2007 edition, আইএসবিএন ৯৭৮-১-৯০৫৬২৫-০২-৪, p327. "When Trumble made 'em tumble"। ESPN Cricinfo। সংগ্রহের তারিখ ১১ মে ২০১৭। মরিস টেটের মৌসুমভিত্তিক ব্যাটিং ও বোলিং পরিসংখ্যান
রাণীগঞ্জ ইউনিয়ন, জগন্নাথপুর

রাণীগঞ্জ ইউনিয়ন বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। দ্বাদশ শতাব্দীতে জগন্নাথপুরের বর্তমান পেরুয়ায় পাণ্ডুয়া রাজ্য স্থাপন করেছিলেন শ্রীহট্টের পৌরাণিক আমলের লাউড় রাজ্যের রাজা বিজয় মাণিক্য। বিজয় মাণিক্যের অনেক কাল পরে লাউড় ও জগন্নাথপুর রাজ্যে দিব্য সিংহ নামে নৃপতি রাজত্ব করেন। প্রায় পঞ্চদশ শতাব্দির কালে দিব্য সিংহের পৌপুত্র রাজা রামানাথ সিংহের পুত্র কেশব সিংহ জগন্নাথপুরে রাজ্যত্ব করেন। রাজা কেশবের পৌপুত্র রাজা প্রজাপ্রতি সিংহ জগন্নাথপুর রাজ্যে অধিষ্টিত হয়ে কুশিয়ারা নদীর তীরে একটি হাট নির্মাণ করে। রাজা প্রজাপ্রতি সিংহ একজন মাতৃভক্ত লোক ছিলেন । সে সুবাদে কুশিয়ারা নদীর তীরে তার স্থাপিত নতুন হাটের নাম করেন রাণীর হাট । রাজা প্রজাপ্রতির স্থাপিত এই রাণীর হাটিই পরবর্তিকালে রাণীগঞ্জ বাজার বা রাণীগঞ্জ নামে পরিচিত হয়ে আসছে । এক কালের রাণীগঞ্জ ছিল সমস্ত সুনামগঞ্জ জেলার প্রধান বাণিজ্যিক কেন্দ্র । কালের প্রবাহে ও নদী ভাঙ্গনে এই হাটটি তার প্রবাহ হারাচ্ছে । কুশিয়ার নদীর তীরে গড়ে উঠা ঐতিহ্যবাহী হাটটি ঘিরে গড়ে উঠেছে এখানকার লোক বসতি । যা আজও বিভিন্ন ক্ষেত্রে তার নিজস্ব স্বকীয়তা সমুজ্জ্বল । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন অঞ্চলাদির নামের ভিত্তিতেই ইউনিয়ন নাম রাখা হয়। এরই ধারাবাহিকতায় উক্ত ইউনিয়নের নাম করণ করা হয় রানীগঞ্জ ইউনিয়ন। ডক্টর হীরালাল চৌধুরী - বিখ্যাত বাঙালি বিজ্ঞানী রাগিব হোসেন চৌধুরী - সাহিত্যিক ডক্টর শাহজাহান চৌধুরী - শিক্ষাবিদ ও ভূতত্ত্ববিদ এডভোকেট আবদুল খালিক চৌধুরী - রাজনীতিবিদ আবদুল গণি চৌধুরী - জগন্নাথপুর থানার প্রথম দারোগা মেজর আবদুল মুকিত চৌধুরী পাশা - সামরিক কর্মকর্তা লায়লা রাগিব - তিরিশ বসন্তের কবি মুহিব চৌধুরী - সাংবাদিক ও সমাজসেবক শাওন চৌধুরী - বক্সার সিলেট বিভাগ সুনামগঞ্জ জেলা জগন্নাথপুর উপজেলা বাংলাপিডিয়া "raniganjup.sunamganj.gov.bd"। ২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২১।  সিলেট বিভাগের ইতিবৃত্ত: প্রাচীন ইতিহাসে সিলেট বিভাগ নিবন্ধ, মোহাম্মদ মুমিনুল হক, গ্রন্থ প্রকাশকাল: সেপ্টেম্বর ২০০১; পৃষ্ঠা ৩৩। শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড, প্রথম অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
মার্কিউরি ব্রাউজার

মার্কিউরি ব্রাউজার হলো অ্যান্ড্রয়েড অপারেটিং সিস্টেমের জন্য একধরনের ফ্রিওয়্যার মোবাইল ব্রাউজার। এটি আইলিজেন্ড সফট উন্নয়ন করেন। মার্কিউরি ব্রাউজার ওয়েবকিট অনুসন্ধান ইঞ্জিনের জন্য ব্যবহৃত হয়ে থাকে। পূর্বে এটি "আইওএস (iOS)"ও ব্যবহার করা যেতো, কিন্তু ২০১৭ সালে অ্যাপ স্টোর আইওএস থেকে মুছে ফেলা হয়। মার্কিউরি ব্রাউজারে ট্যাব ব্রাউজিং ব্যবহার করা যায়, যেটির মাধ্যমে ব্যবহারকারীরা একাধিক ওয়েব পেইজে খোলা ও সুইচ করতে পারেন। ব্যবহারকারীরা এটির সাহায্যে ব্রাউজার সিনক্রোনাইজ করা, অনুসন্ধান ইতিহাস ও ওয়েবসাইট কুকিজ বন্ধ করা, বিজ্ঞাপন ব্লক করা এবং রাত্রিকালীন মোডেও এটি ব্যবহার করতে পারে। মার্কিউরি ব্রাউজারে অ্যাডোবি ফ্ল্যাশ শুধুমাত্র এটির অ্যান্ড্রয়েড সংস্করণে ব্যবহার করা যায়। "Mercury Browser for Android - Android Apps on Google Play"। Google। জানুয়ারি ৩, ২০১৭ তারিখে মূল থেকে আর্কাইভ করা। সংগ্রহের তারিখ মে ২৮, ২০১৬।  "Mercury Web Browser Pro (for iPad)"। PCMAG।
উন্মুক্ত সামগ্রী

ওপেন কন্টেন্ট ডেভিল উইলির ১৯৯৮ সালে প্রচলন করা একটি নূতন শব্দ, যেটি এমন সৃজনশীল কর্মকে বুঝায়, যা অন্যরা স্বাধীনভাবে অনুমতি ব্যতীত নকল বা পরিবর্তন করতে পারে। এ ধরনের কন্টেন্ট ওপেন লাইসেন্স-এর অধীনে প্রকাশিত হয়। মূলত, ওপেন কন্টেন্ট ধারণাটির প্রবক্তা মাইকেল স্টুটজ, যিনি গ্নু প্রকল্পের জন্যে "Applying Copyleft to Non-Software Information" পেপারটি লিখেন। শব্দটির সুসমাচার হয় ওপেন কন্টেন্ট প্রকল্পে ডেভিড এ. উইলি কর্তৃক এর ব্যবহারে। তখন থেকে এটি অনেকগুলো গতানুগতিক স্বত্বাধিকার সীমাবদ্ধতা ব্যতীত কন্টেনটকে সংজ্ঞায়িত করছে। গ্রসম্যান, লেভ (১৮ জুলাই ১৯৯৮)। "New Free License to Cover Content Online"। নেটলি News। ১৯ জুন ২০০০ তারিখে মূল থেকে আর্কাইভ করা। সংগ্রহের তারিখ ২০১০-০১-১২।  উইলি, ডেভিড (১৯৯৮)। "ওপেন কন্টেন্ট"। OpenContent.org। ২৮ জানুয়ারি ১৯৯৯ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৮।  উইকিমিডিয়া কমন্সে উন্মুক্ত সামগ্রী সংক্রান্ত মিডিয়া রয়েছে। Till Kreutzer: Open Content – A Practical Guide to Using Creative Commons Licences, Deutsche UNESCO-Kommission e. V., Hochschulbibliothekszentrum Nordrhein-Westfalen, Wikimedia Deutschland e. V. 2015.
ব্লুটুথ

ব্লুটুথ (ইংরেজি: Bluetooth) ক্ষুদ্র পাল্লার জন্য প্রণীত একটি ওয়্যারলেস প্রোটোকল। এটি ১০-৫০০ মিটার দূরত্বের মধ্যে ওয়্যারলেস যোগাযোগের একটি পদ্ধতি। ব্লুটুথ-এর কার্যকরী পাল্লা হচ্ছে ১০ মিটার। তবে বিদ্যুৎ কোষের শক্তি বৃদ্ধি করে এর পাল্লা ১০০ মিটার পর্যন্ত বৃদ্ধি করা যেতে পারে। ব্লুটুথ ২.৪৫ গিগাহার্টজ-এ কাজ করে। ৯০০ খ্রীস্টাব্দের পরবর্তী সময়ের ডেনমার্কের রাজা Harald Bluetooth-এর নামানুসারে এই প্রযুক্তির নামকরণ করা হয়েছে। ব্লুটুথ ১.০-এর তথ্য আদান-প্রদান-এর সর্বোচ্চ গতি ছিল সেকেন্ডে ১ মেগাবিট। বর্তমানে ব্লুটুথ ৫.০-এর সর্বোচ্চ গতি হল সেকেন্ডে ২ মেগাবাইট। ব্লুটুথ প্রোটোকল বাস্তবায়নকারী যন্ত্রাংশ বা ডিভাইসগুলি দ্বিমুখী সংযোগ স্থাপন করে কাজ করে। বর্তমানে কম্পিউটার, মোবাইল ফোন, ট্যাব, গেমিং কনসোল, ডিজিটাল ক্যামেরা, সাউন্ড বক্স, প্রিন্টার, ল্যাপটপ, জিপিএস রিসিভার প্রভৃতি যন্ত্রাদিতে ব্লুটুথ প্রযুক্তি ব্যবহার হচ্ছে। এই প্রযুক্তিতে খুব কম বিদ্যুৎ খরচ হয়। এটি ক্ষুদ্র পাল্লার বেতার তরঙ্গের মাধ্যমে প্রয়োগ করা হয়। ব্লুটুথ প্রযুক্তিতে কম ক্ষমতা বিশিষ্ট বেতার তরঙ্গের মাধ্যমে তথ্য পাঠানো হয়। এই যোগাযোগ ব্যবস্থায় ২.৪৫ গিগাহার্ট্‌জ (প্রকৃতপক্ষে ২.৪০২ থেকে ২.৪৮০ গিগাহার্ট্‌জ-এর মধ্যে)-এর কম্পাংক ব্যবহৃত হয়। শিল্প, বিজ্ঞান এবং চিকিৎসা ক্ষেত্রে ব্যবহৃত যন্ত্রের জন্য উপরিউক্ত কম্পাংকের সীমাটি নির্ধারণ করে দেয়া হয়েছে। এখন প্রশ্ন হল যে ব্লুটুথ অন্যান্য তরঙ্গ নির্ভর যন্ত্রের কার্যক্রমে বাধার সৃষ্টি করে কিনা? উত্তর হল "না"। কারণ ব্লুটুথ কর্তৃক প্রেরিত সিগন্যালের ক্ষমতা থাকে মাত্র ১ মিলিওয়াট, যেখানে সেল ফোন ৩ ওয়াট পর্যন্ত সিগন্যাল প্রেরণ করে। অর্থাৎ ব্লুটুথের নিম্ন ক্ষমতার সিগন্যাল উচ্চ ক্ষমতার সিগন্যালে কোন ব্যাঘাত সৃষ্টি করতে পারে না। ব্লুটুথ একসাথে ৮টি যন্ত্রের মধ্যে যোগাযোগ সাধন করতে পারে।তবে প্রত্যেকটি যন্ত্রকে ১০ মিটার ব্যাসার্ধের একই বৃত্তের মধ্যে অবস্থিত হতে হয়, কারণ ব্লুটুথ প্রযুক্তি চারিদিকে সর্বোচ্চ ১০ মিটার পর্যন্ত ক্রিয়াশীল থাকে।এখন প্রশ্ন যে, A যন্ত্রের সাথে B যন্ত্রের যোগাযোগের সময় কাছাকাছি অবস্থিত অপর দুটি যন্ত্র C ও D-এর মধ্যের ব্লুটুথ যোগাযোগ ব্যবস্থা বাধাগ্রস্থ হয় কিনা?(কেননা দুই যন্ত্রযুগলই একই কম্পাঙ্কের ব্লুটুথ প্রযুক্তি ব্যবহার করছে)উত্তর হল "না"। কারণ এই সমস্যা সমাধানের জন্য ব্লুটুথ একটি পদ্ধতি ব্যবহার করে যা কিনা "spread-spectrum frequency hopping" নামে পরিচিত। এই পদ্ধতিতে একই সময়ে একাধিক যন্ত্রযুগল একই কম্পাঙ্ক ব্যবহার করে না।ফলে একে অপরের যোগাযোগ ব্যবস্থাতে বাধার সৃষ্টি করে না। এ পদ্ধতিতে কোন একটা যন্ত্র নির্দিষ্ট সীমার মধ্যে অবস্থিত কম্পাঙ্ক হতে ৭৯ টি পৃথক পৃথক কম্পাঙ্ক এলোমেলোভাবে গ্রহণ করে ও একের পর এক পরিবর্তন করে। ব্লুটুথের ক্ষেত্রে, ট্রান্সমিটার প্রতি সেকেন্ডে ১৬০০ বার কম্পাঙ্ক পরিবর্তন করে।ফলে একাধিক ভিন্ন ভিন্ন যন্ত্রযুগলের মধ্যে একই সময়ে একই কম্পাঙ্ক-এর তথ্য প্রেরণ অসম্ভব বললেই চলে। বেশির ভাগ হ্মেত্রে দ্বিতীয় শ্রেণীর ডিভাইসের কার্যকরী সীমা সর্বাপেক্ষা ঘটনেতে প্রসারিত করা হয় যদি তারা প্রথম শ্রেণীর transceiver তে সংযোগ করে, একটি নিখাদ দ্বিতীয় শ্রেণীর নেটওয়ার্কে তুলনা করেছে। এইটি উচ্চতর সুবেদিতার দ্বারা সম্পন্ন করা হয় এবং প্রথম শ্রেণীর ডিভাইসের প্রেরণ অধিকারী। Bluetooth Range, Bluetooth Marketing ব্লুটুথের দাফতরিক পাতা
শহীদ সিরাজ হ্রদ

শহীদ সিরাজ হ্রদ বা শহীদ সিরাজ লেক বাংলাদেশের উপজেলা তাহিরপুরে অবস্থিত একটি হ্রদ। সীমান্তবর্তী ট্যাকেরঘাট চুনাপাথর খনিজ প্রকল্পের পরিত্যক্ত এই খোয়ারীটি ১৯৪০ সালে চুনাপাথর সংগ্রহ শুরু করে। এখানে চুনাপাথর সংগ্রহ করে সুনামগঞ্জের ছাতক উপজেলায় নির্মিত আসাম বাংলা সিমেন্ট ফ্যাক্টরিতে পাঠিয়ে প্রয়োজনীয় চাহিদা মিটানো হত। ১৯৪৭ সালে দেশভাগের পর বিভিন্ন সমস্যা ও ব্যয় বৃদ্ধি দেখিয়ে বন্ধ করে দেওয়া হয় এর সকল কার্যক্রম। পরে ১৯৬০ সালে সিমেন্ট ফ্যাক্টরী চালু রাখার জন্য চুনা পাথরের প্রয়োজনে ভূমি জরিপ চালিয়ে সীমান্তবর্তী ট্যাকেরঘাট এলাকায় ৩২৭ একর জায়গায় চুনাপাথরের সন্ধান পায় বিসিআইসি কর্তৃপক্ষ। পরবর্তী সময়ে ১৯৬৬ সালে খনিজ পাথর প্রকল্পটি মাইনিংয়ের মাধ্যমে র্দীঘদিন পাথর উত্তোলন করা হয়। ১৯৯৬ সালে এই প্রকল্পটি একটি লোকসানি প্রতিষ্ঠান হিসেবে দেখিয়ে সংশ্লিষ্ট কর্তৃপক্ষ কোয়ারী থেকে চুনাপাথর উত্তোলন বন্ধ করে দেয়। মুক্তিযুদ্ধের একজন শহীদ সিরাজুল ইসলামের নামানুসারে এই হ্রদের নামকরণ করা হয় শহীদ সিরাজ হ্রদ। মো. সিরাজুল ইসলাম ১৯৫২ সালে কিশোরগঞ্জ জেলার ইটনা উপজেলার ফিলনী গ্রামে জন্ম গ্রহণ করেন। ১৯৭১ সালে স্নাতকে পড়াকালীন সময়ে মুক্তিযুদ্ধ শুরু হলে ঘর ছাড়েন সিরাজ। আসামের ইকো ওয়ান সেন্টারে প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে মুক্তিযুদ্ধে যোগ দেন। ১৯৭১ সালের ৭ই আগস্ট সুনামগঞ্জের সাচনা বাজার এবং জামালগঞ্জ থানা থেকে পাকিস্তানীদের বিতাড়িত করার লক্ষ্যে আক্রমণ চালায় একদল মুক্তিযোদ্ধা। এই দলে ছিলেন সিরাজুল ইসলাম। পাকিস্তানি সেনারা তাঁদের উপস্থিতি টের পেয়ে ব্যাপক গুলি শুরু করে। আকস্মিক এ ঘটনায় মুক্তিযোদ্ধারা কিছুটা হকচকিত। তাঁরাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তাঁরা সামনে এগোতে পারছেন না। এ অবস্থায় সিরাজুল ইসলাম ক্রলিং করে গ্রেনেড চার্জ করতে করতে এগিয়ে যাচ্ছিলেন। এসময় অপর দিক থেকে ছোড়া একটি গুলি তার চোখ ভেদ করে চলে যায়। তিনি শহীদ হন। সিরাজের জীবনের বিনিময়ে সেদিন সাচনা বাজার এবং জামালগঞ্জ পাকিস্তানি মুক্ত হয়েছিলো। স্বাধীনতার পর শহীদ সিরাজকে বীরবিক্রম উপাধিতে ভূষিত করে বাংলাদেশ সরকার। মুক্তিযুদ্ধকালীন সময়ে এই সাব-সেক্টরে শহীদ মুক্তিযোদ্ধাদের সমাহিত করা হয়। এঁদের মধ্যে অন্যতম ছিলেন জামালগঞ্জ-সাচনা যুদ্ধে শহীদ দাসপার্টির গেরিলা যোদ্ধা সিরাজুল ইসলাম বীর বিক্রম। তাঁর স্মৃতিতে এই হ্রদের নামকরণ করা হয় শহীদ সিরাজ হ্রদ। হ্রদের পাশেই সিরাজুল ইসলামসহ কয়েকজন মুক্তিযোদ্ধার কবরও সংরক্ষিত রয়েছে এবং শহীদ মুক্তিযোদ্ধা সিরাজ স্মৃতি সংসদ গড়া হয়েছে। "পর্যটকদের ডাকছে বাংলার কাশ্মীর খ্যাত শহীদ সিরাজ লেক"। দৈনিক নয়া দিগন্ত। সংগ্রহের তারিখ ৭ আগস্ট ২০২০।  "নীলাদ্রি নয়, 'মুক্তিযোদ্ধা শহীদ সিরাজ লেক'"। সংগ্রহের তারিখ ৭ আগস্ট ২০২০। [স্থায়ীভাবে অকার্যকর সংযোগ]
রায়ান'স ওয়ার্ল্ড

রায়ান'স ওয়ার্ল্ড (সাবেক রায়ান টয়সরিভিউ) একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে। ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে। রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে "কেন সে ইউটিউবে একই কাজ করছে না?"। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়। ২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে। ২০১৮ সালে, রায়ান টয়জরিভিউ বাচ্চাদের প্রতি লক্ষ্য করে পকেটওয়াচ এবং ওয়াইল্ড ওয়ার্কসের সহযোগিতায় আইওএস এবং অ্যান্ড্রয়েডের জন্য ট্যাগ উইথ রায়ান নামে একটি অ্যাপ তৈরি করে। ২০১৯ সালে, রায়ান টয়েসরিভিউ এবং পকেটওয়াচ প্রাকবিদ্যালয়গামী বাচ্চাদের লক্ষ্য করে রায়ান'স মিস্ট্রি প্লেডেট শিরোনামে একটি ২০-পর্বের টেলিভিশন ধারাবাহিক তৈরি করে। ১ নভেম্বর ২০১৯ সালে, আউটরাইট গেমস প্লেস্টেশন ৪, এক্সবক্স ওয়ান, নিন্টেন্ডো স্যুইচ এবং মাইক্রোসফট উইন্ডোজের জন্য রেস উইথ রায়ান নামে একটি রেস গেম প্রকাশ করে। "Highest-Paid YouTube Stars 2018"। forbes.com (ইংরেজি ভাষায়)। সংগ্রহের তারিখ ২০১৮-১২-০৪।  "ইউটিউবার পুঁচকে রায়ানের আয় কত?"। প্রথম আলো। সংগ্রহের তারিখ ৪ ডিসেম্বর ২০১৮।  ইউটিউবে রায়ান'স ওয়ার্ল্ডের চ্যানেল ইউটিউবে রায়ান'স ফ্যামিলি রিভিউ চ্যানেল
সৈয়দ আহমদ কবির

সৈয়দ আহমদ কবির সোহরাওয়ার্দী যিনি সৈয়দ আহমদ কবির নামে বহুল পরিচিত, ছিলেন ভারত ও মধ্যপ্রাচ্যের বিখ্যাত সুফি দরবেশ। তিনি মক্কার সোহরাওয়ার্দী ধারার প্রবর্তক শিহাব উদ্দিন প্রতিষ্ঠিত ধর্মীয় প্রতিষ্ঠানের প্রধান তত্ত্বাবধায়ক ছিলেন। তিনি বাংলাদেশের সিলেট অঞ্চলে ইসলাম ধর্ম প্রচারক শাহজালালের মামা ও শিক্ষাগুরু। সৈয়দ আহমদ কবির সোহরাওয়ার্দির পিতার নাম সৈয়দ জালাল সুরুখ বোখারী। সুরুখ বোখারী ভারতবর্ষে ইসলাম প্রচারের লক্ষ্যে মুলতান এর নিকট আউচ নামক স্থানে এসে বসবাস করেন এবং সেখানে সৈয়দ আহমদ কবির সোহরাওয়ার্দির জন্ম হয়। সৈয়দ আহমদ কবির (রহ) এর পীরদের ঊর্ধঃস্তন পীরগণের তালিকা নিম্নরূপঃ হযরত মোহাম্মদ হযরত আলী শেখ হাসান বসরী শেখ হবিব আজমী শেখ মারুফ কর্খী শেখ সিংরি সুকতি শেখ মমশাদ সিকন্দরী শেখ আহমদ দিন্নুরী শেখ আমুবিয়া শেখ আজি উদ্দীন সোহরাওয়ার্দী শেখ আবু নজিব জিয়াউদ্দিন শেখ হিসাব উদ্দীন শেখ মাখদুম শেখ বাহাউদ্দীন জাকারিয়া সৈয়দ জালাল সুরুখ বোখারী (পিতা) সৈয়দ আহমদ কবির Constructing Islam on the Indus, The Material History of the Suhrawardi Sufi Order, 1200–1500 AD, AUTHOR: Hasan Ali Khan, Habib University Foundation, Pakistan, DATE PUBLISHED: August 2016 p 109 । Biographical encyclopedia of Sufis, By N. Hanif, Published by Surup & sons, new delhi, 1st edition 2000. p 385 । শ্রীহট্টে ইসলাম জ্যোতি, মুফতি আজহারুদ্দীন সিদ্দিকি, উৎস প্রকাশন ঢাকা, প্রকাশকাল সেপ্টেম্বর ২০০২, পরিদর্শনের তারিখ: ২৮ জুন ২০১১
সোয়াই নদী

সোয়াই নদী বা সোয়াইন নদী পুরাতন ব্রহ্মপুত্র নদীর বাম তীরের শাখানদী। এটি বেশ পুুুরোনো একটি নদী। এক সময় ধান ও পাট বোঝাই করা নৌকা তার বুকে বয়ে বেড়াত অহরহ। এই নদী শ্যামগন্জ হয়ে বিসকা হয়ে মগড়া নদীর নদের সাথে মিলিত হয়েছে। সোয়াই নদীর উৎপত্তি পুরাতন ব্রহ্মপুত্র নদীর চরনিলক্ষীয়া ভাটিপাড়া থেকে। পরে এটি বিসকা রেল স্টেশনের পশ্চিম দিক দিয়ে ভাটিয়াপাড়া পেরিয়ে কাশিগঞ্জ বাজারের মাঝখান দিয়ে বিশকা ইউনিয়নের কুুটুরাগাও নামক গ্রামের পাশ ঘেঁষে মইলাকান্দার সাতপাই গ্রামে এসে পড়েছে নদীটি। এখান থেকে নওপাই ও পাইশকার ভেতর দিয়ে চলে এসেছে শ্যামগঞ্জ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে। এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে। ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মগড়া নদীতে মিলে গেছে। এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৮৯।
বহদ্দারহাট ফ্লাইওভার ধস

২৪ নভেম্বর ২০১২ সালে চট্টগ্রামের বহদ্দারহাট এলাকায় বহদ্দারহাট ফ্লাইওভারের স্টিলের গার্ডার ধসে পড়ে ১৭ জন নিহত হয়। স্থানীয় সময় (জিএমটি +৬) ছিল ৭:৩০টায়, হঠাৎ করে তিনটি গার্ডার নির্মাণের সময় ফ্লাইওভার (ওভারপাস) থেকে পড়ে যায়। পরে বাংলাদেশ সরকার জানায় যে ঘটনাস্থলে ১৫ জন মারা যায় এবং পঞ্চাশ জন আহত হয়েছিল। এর আগে ২৯ জুন, ২০১২ সালে বহদ্দারহাটের এই নির্মাণাধীন ফ্লাইওভার থেকে ১৩০ ফুট দীর্ঘ কংক্রিটের গার্ডার ভেঙে পড়েছিল। বহদ্দারহাটের কেন্দ্রস্থলে বড় শহর ঘড়ি থেকে প্রায় ২০ মিটার (৬৬ ফুট) কাছাকাছি ফ্লাইওভার থেকে তিনটি গার্ডার ভেঙ্গে পড়ে। ২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে পড়ে। গার্ডারগুলো নিচে পড়ার কারণে একটি বিকট শব্দ তৈরি হয়। এতে যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। দেখার জন্য লোকজন ঐ জায়গার দিকে ছুটতে শুরু করে। তারা আহত মানুষকে সাহায্য করার জন্য এগিয়ে আসে। আনুমানিক ৫০০ জন মানুষ এই গার্ডারগুলির নিচে অবস্থান করছিল। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল। বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পাড়" এর সামনে গল্প-গুজব করতে পছন্দ করত। ঐ গার্ডারগুলির নিচে বসার জায়গা ছিল। এ ঘটনার সন্ধ্যায় অনেক শিক্ষার্থী ওই জায়গায় বসে গল্পগুজব করছিল। যখন ঘটনাটি ঘটে তখন স্থানীয় লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসে। ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। এই ঘটনায় প্রায় ১৭ জন প্রাণ হারায়। গার্ডার তাদের উপর সরাসরি পড়েছিল এবং তারা সবাই মারা যায়। অনেক অসনাক্ত মৃতদেহ পাওয়া যায়। এতে প্রায় ৫০ জন আহত হয়। অনেক মানুষ পঙ্গু হয়। ঘটনার পর উত্তেজিত জনতা এ ফ্লাইওভার প্রকল্পের বিভিন্ন সরঞ্জাম ও বহদ্দারহাট পুলিশবক্সে আগুন ধরিয়ে দেয় ও ওই এলাকায় ভাংচুর চালায়। তারা চট্টগ্রাম জেলা প্রশাসক, অতিরিক্ত জেলা প্রশাসক (রেভিনিউ), ফায়ার সার্ভিসের উদ্ধারকারী যানবাহন এবং একটি অ্যাম্বুলেন্স ভাঙচুর করে। এসময় উত্তেজিত জনতা পুলিশকে লক্ষ্য করে ইট পাথরও নিক্ষেপ করে। পরিস্থিতি নিয়ন্ত্রণ করতে পুলিশ কয়েক রাউন্ড টিয়ারসেল নিক্ষেপ করেও ব্যর্থ হয়। পরে পরিস্থিতি নিয়ন্ত্রণে সেখানে সেনাবাহিনী মোতায়েন করা হয়। ঘটনার পর রাত ১১টা থেকে উদ্ধারকাজ শুরু করে সেনাবাহিনী। "চট্টগ্রামে ফ্লাইওভারের গার্ডার ভেঙে নিহত ১৪"। banglanews24.com। ২৫ নভেম্বর ২০১২।  "Bangladesh overpass collapse kills as many as 13" (ইংরেজি ভাষায়)। GlobalPost। সংগ্রহের তারিখ ২০১৩-০৪-২৯।  "Overpass collapse kills 11 in Bangladesh; protests erupt" (ইংরেজি ভাষায়)। সিএনএন। ২০১২-১১-২৬। সংগ্রহের তারিখ ২০১৩-০৪-২৯।  "13 killed in Bangladesh overpass collapse" (ইংরেজি ভাষায়)। news.com.au। ২০১২-১১-২৫। সংগ্রহের তারিখ ২০১৩-০৪-২৯।  "চট্টগ্রামে ভেঙে পড়ল নির্মাণাধীন ফ্লাইওভার"। bangla.bdnews24.com। ২৯ জুন ২০১২। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ জুন ২০১৯।  "স্বপ্নের ফ্লাইওভার এখন মূর্তিমান আতঙ্ক"। banglanews24.com। ৩১ ডিসেম্বর ২০১২।